《古月一篇为裕之赋》
金朝·李汾

古月天不收，敌君三万秋。天孙弄明镜，光涌云间流。

忆昔放逐江南州，金陵女儿歌棹讴。草裹乌纱巾，散著紫绮裘。

酒酣把玉笛，直欲扪参历井、骑斗牛。醉中呼儿摇双舟，吾欲乘流下石头。

起来茫茫视八极，万里只有元丹丘。丹丘子，游人间，风尘何为往复还。

玉华山人近招我，九日朝帝苍梧山。

作者简介：金太原平晋人，字长源。为人跌宕不羁。工诗，雄健有法。举进士不第，一度为史馆书写。后为恒山公武仙行尚书省讲议官，又与仙不合，逃走被追获，被囚绝食死，年不满四十。